
	[bookmark: nev]KÉVÉS ANNA
kvsann2020@gmail.com
nemzetközi közszolgálati kapcsolatok
MA, 3. félév
Nemzeti Közszolgálati Egyetem
Államtudományi és Nemzetközi Tanulmányok Kar 
	
[bookmark: _GoBack]






Témavezető:
	Dr. Háda Béla
tudományos munkatárs,  NKE, Stratégiai Védelmi Kutatóintézet




Észak-Korea Kül- és Biztonságpolitikai Helyzete a Koronavírus Válság Tükrében

Pályamunkám során Észak-Korea kül- és biztonságpolitikai helyzetét tártam fel a koronavírus járvány tükrében. A kutatás célja egy olyan átfogó mű bemutatása, amelyben az elmúlt évek gazdasági válságának és külpolitikai mozgástérvesztésének következményeit a regionális konfliktusok és a koronavírus kitörésének hatásával összefüggésben értékeli. Emellett, hipotézisemben azt az állítást tettem fel, hogy Kim Dzsongun pénzügyi támogatást próbál szerezni Oroszországtól az Ukrajnával való háborújának támogatása által. A két állam kapcsolatának mélyülése tagadhatatlan, számtalan diplomáciai gesztus szolgál erre bizonyítékul. Következőképp, górcső alá került, Kim-rezsim nehézségei és kudarcai az államfeladatok ellátását illetően. A vírus kitörése előtt is nehezen volt képes kezelni az ország törékeny állapotát, a korlátozások pedig egy új mélypontot hoztak el a rezsim történelmében. A világjárvány az ország több gyengepontját is célba vette, mint a gazdaságot és egészségügyi szektort, valamint legális bevételi forrásai is komolyan megcsappantak, például a turizmus. A kereskedelem
korlátozása és a források átcsoportosítása a rezsim által fontosabbnak ítélt ágazatokba a költségvetést az összeomlás szélére sodorta. Ennek kapcsán, szükségesnek tartottam megvizsgálni Észak-Korea szövetségesi rendszerét és tőlük való függését. Azonban, csupán kereskedelmi partnerségeinek bemutatásával egy elég egyoldalú képet kapnánk, így a rezsim számára fenyegetést jelentő hatalmak is részletezésre kerültek. Elmondható, hogy Kim Dzsongun válaszúthoz érkezett külpolitikáját illetően a koronavírus kitörésének hatására. Ennek következtében fontos elemezni, hogy vajon az érintett külföldi hatalmak hogyan használják ki a helyzetet a rezsimmel való kapcsolatuk alakítására és saját érdekeik érvényesítésére, valamint hogy Kim hogyan reagál ezekre a kezdeményezésekre.



